নিজের দুটো চোখ জগতকে দিয়ে গেলেন জগমোহন ডালমিয়া। এবার ডালমিয়ার চোখ দিয়েই পৃথিবীকে দেখবেন কোনও ব্যক্তি।  মৃত্যুর অনেকদিন আগেই নিজের চোখজোড়া দান করার অঙ্গিকার নিয়েছিলেন ভারতীয় ক্রিকেট প্রশাসনের কিংবদন্তি এই ব্যক্তি।  সুশ্রুত আই ফাউন্ডেশন অ্যান্ড রিসার্চ সেন্টারের অন্তর্গত বনমুক্ত আই ব্যাঙ্কে তাঁর চোখজোড়া সংরক্ষিত থাকবে বলে জানা গিয়েছে। চক্ষুদানের মাধ্যমে দৃষ্টিহীনতা দুরীকরণের প্রকল্পে অগ্রণী ভূমিকা হিসেবে নিজের চোখ জোড়া দান করার সিদ্ধান্ত নিয়েছিলেন ডালমিয়া।
 ওয়েব ডেস্ক: নিজের দুটো চোখ জগতকে দিয়ে গেলেন জগমোহন ডালমিয়া। এবার হয়তো ডালমিয়ার চোখ দিয়েই পৃথিবীকে দেখবেন কোনও ব্যক্তি।  মৃত্যুর অনেকদিন আগেই নিজের চোখজোড়া দান করার অঙ্গিকার নিয়েছিলেন ভারতীয় ক্রিকেট প্রশাসনের কিংবদন্তি এই ব্যক্তি।  সুশ্রুত আই ফাউন্ডেশন অ্যান্ড রিসার্চ সেন্টারের অন্তর্গত বনমুক্ত আই ব্যাঙ্কে তাঁর চোখজোড়া সংরক্ষিত থাকবে বলে জানা গিয়েছে। চোখদানের মাধ্যমে দৃষ্টিহীনতা দুর করার প্রকল্পে অগ্রণী ভূমিকা হিসেবে নিজের চোখ জোড়া দান করার সিদ্ধান্ত নিয়েছিলেন ডালমিয়া। বোর্ড সভাপতি থাকতে থেকেই রবিবার জীবনের ইনিংস শেষ করেছিলেন জগমোহন ডালমিয়া। সোমবার বিকেলে কেওড়াতলা মহাশ্মশানে শেষকৃত্য সম্পন্ন হয় প্রাক্তন আইসিসি সভাপতির। দুপুরে ইডেন গার্ডেন্সে ডালমিয়াকে শেষ শ্রদ্ধা জানান বোর্ড কর্তাসহ ক্রীড়াজগতের অসংখ্য মানুষ। ভারতীয় ক্রিকেটে ডালমিয়া যুগের অবসান। ১৯৭৯ সালে যে যাত্রা হয়েছিল,তার অবসান ঘটল দুহাজার পনেরোর বিশে সেপ্টেম্বর। রবিবার রাতে হাসপাতাল থেকে ডালমিয়ার দেহ বাড়িতে নিয়ে যাওযার পর সোমবার সকালে তাঁর বাড়িতে যান বোর্ডের শীর্ষ কর্তারা সহ টিম ডিরেক্টর রবি শাস্ত্রী এবং অন্যান্য সেলিব্রেটিরা। দুপুর বারোটার কিছু পরে তাঁর আলিপুর বাসভবন থেকে ডালমিয়ার দেহ রওনা হয় ইডেন গার্ডেন্সের উদেশ্যে। গত চার দশক ধরে যে রাস্তা দিয়ে নিয়মিত সিএবি যেতেন,সেই রাস্তা দিয়েই শেষবারের মত প্রিয় ইডেন প্রবেশ করে ডালমিয়ার নিথর দেহ। ক্লাব হাউসের সামনে সবুজ গালিচায় তিন ঘণ্টা শায়িত রাখা হয়েছিল বোর্ড সভাপতির মরদেহ। যেখানে ক্রীড়া ,রাজনীতিসহ সব জগতের মানুষ শেষ বারের মত শ্রদ্ধা জানান ক্রিকেট বিশ্বের এই দক্ষ প্রশাসককে। সেই তালিকায় ছিলেন মুখ্যমন্ত্রী মমতা ব্যানার্জি,বোর্ড সচিব অনুরাগ ঠাকুর,আইসিসি-র প্রাক্তন সভাপতি শরদ পওয়ারসহ এসেল গ্রুপের চেয়ারম্যান ডঃ সুভাষ চন্দ্র।